OpenLLM-France/wikimedia huggingface dataset:
# Andreu Ramis Puig-Gros

Andreu Ramis Puig-Gros (Lloret de Vistalegre, 1959) és antropòleg i gestor cultural. El 1992 va doctorar en història amb la tesi La museología etnològica. El pensament antropològic a les Illes Balears a la Universitat de les Illes Balears. Es va especialitatzar en polítiques culturals i patrimoni etnològic i folklòric. Es dedica a la recerca del patrimoni immaterial i dedica particular atenció al paisatge històric i la percepció del territori.
Ha format part dels projectes de Catàleg de patrimoni històric, arquitectònic i paisatgístic del municipi de Lloret de Vistalegre (2011) i Pla Director del Convent Dominicà de Llorito (2012). Ha col·laborat a l'Enciclopèdia de Menorca i a la Gran Enciclopèdia de Mallorca. Des de 2020 junts amb Miquel Sbert edita el Calendari Folklòric de Mallorca, basat en l'obra inedita de Rafel Ginard Bauçà (1899-1976) en quatre volums, cadascú dedicat a una de les quatres estacions.

## Obres destacades

* Calendari de festes de les Illes Balears i Pitiüses (1992)
* El patrimoni de l'Església i el convent de Llorito (2004)
* Toponímia històrica i territori. Benigalip, Manresa, Llorito, Lloret (2008)
* L'àmbit rural i domèstic. Catáleg del fons del molí d'en Fraret (2019)
* Calendari Folklòric de Mallorca (vol.I, 2020, vol. II 2021…)
* Per a una bibliografia més extensa vegeu: «Obra de Andreu Ramis Puig-Gros» a Dialnet.

## Referències

* ↑ Pons, Pere Antoni «Andreu Ramis Puig-gròs: “La tradició ha pesat com una llosa sobre la cultura popular”». Ara, 10-03-2018.
* ↑ Ramis Puig-Gros, Andreu. La Museologia etnològica : el pensament antropològic a les Illes Balears. Mallorca: Universitat de les Illes Balears, 1992. ISBN 9788469132685. OCLC 837055896.
* 1 2 Ros, Cristina «Andreu Ramis: “En cultura, no hi ha res més constant que els canvis”». Ara Balears, 23-10-2020.
* ↑ «Islas Baleares aprueba una nueva ley de salvaguarda del patrimonio inmaterial con el acento en la comunidad» (en castellà). Revista PH. Instituto Andaluz del Patrimonio Histórico, 99, 2020. DOI: 10.33349/2020.99.4536.
* 1 2 «Dr. Andreu Ramis Puig-Gros». Universitat de les Illes Balears. [Consulta: 26 desembre 2021].
* ↑ «Islas Baleares aprueba una nueva ley de salvaguarda del patrimonio inmaterial con el acento en la comunidad | revista PH» (en castellà). Revista PH. Instituto Andaluz del Patrimonio Histórico. DOI: 10.33349/2020.99.4536.
* ↑ «Calendari de festes de les Illes Balears i Pitiüses». Fundació Bofill, s.d. [Consulta: 26 desembre 2021].
* ↑ «L'àmbit rural i domèstic. Catáleg del fons del molí d'en Fraret». MUSA, revista del museu d'història de Manacor, 13.
* ↑ Truyol, Francesca Tugores «Ramis Puig-gròs, Andreu: ‘L'àmbit rural i domèstic. Catáleg del fons del molí d'en Fraret’». Bolletí de la Societat Arqueològica Lul·liana: revista d'estudis històrics, 76, 2020, pàg. 292–293. ISSN: 0212-7458.
* ↑ Rodas, Gabi «El ‘Calendari Folklòric de Mallorca’, una joya inédita que ve la luz» (en castellà). Diario de Mallorca, 26·09·20.
# André Faria

André Faria (Brasil, 1944) és un director, productor de cinema, director de fotografia, actor i guionista brasiler.
També és el coordinador tècnic del curs de cinema i televisió de l'Escola Superior Sul Americana de Cinema e Televisão do Paraná (CINETVPR/FAP).

## Cinematografia

* Roleta Russa (1972) (fotògraf i productor)
* Prata Palomares (1972) (director i guionista)
* América do Sexo (1969) (fotògraf i actor)
* Memória de Helena (1969) (fotògraf)
* Os Marginais (1968) (director de producció)

## Premis i nominacions

Festival de Brasília (1979)
* Guanyador (troféu Candango): Millor Director, per Prata Palomares

## Referències

* ↑ André Faria a la Quinzena de Cineastes
* ↑ Ângela Letícia Nesso. «André Faria». Sec. de Educação do Paraná, 30-04-2008.
# Alí Rich

Alí Rich (1961-2010) va ser un escriptor, activista cultural i marxant d'art marroquí establert a Castellar del Vallès.
Va néixer el 7 de maig del 1961 a Tànger (Marroc). Va estudiar primària i secundària a la seva ciutat natal i després es traslladà a Tetuan, on va cursar estudis superiors a la Facultat de Lletres i Ciències Humanes i va participar en nombroses activitats teatrals i de crítica pictòrica. El 1982 va escriure la seva primera novel·la Memorias del té i del kif. També ha escrit i produït el guió de diversos curtmetratges i ha participat en diverses exposicions de fotografia (Tànger, Rabat, Casablanca, Mònaco…). El 1986, a l'edat de 24 anys, se'n va anar a viure a Barcelona, on va acabar els seus estudis d'història de l'art a la Universitat Autònoma de Barcelona i va continuar dedicant-se a la literatura. Després se'n va anar a viure Castellar del Vallès on va treballar a la indústria tèxtil per necessitat econòmica, tot i que l'art era el seu primer interès. Hi va crear l'Associació de Desenvolupament dels Immigrants (Adisi), una de les primeres iniciatives per fomentar la integració. Més tard es va instal·lar com a marxant d'art.
Va morir a Sabadell el 21 de desembre del 2010.

## Referències

* 1 2 Marina, Antúnez «Mor Alí Rich, marxant d'art castellarenc». L'Actual, 22-12-2010. Arxivat de l'original el 2015-12-11 [Consulta: 10 desembre 2015]. (Am còpia d'una intervista a l'escriptor del 4 de setembre del 2009)
* ↑ Lamua, Richi «Alí Rich (in memòriam)». L'Actual, 23-12-2010. Arxivat de l'original el 2015-12-11 [Consulta: 10 desembre 2015].
* ↑ Triviño, Domènec «Recordant Alí Rich Habti». La Forja, 07-01-2011.
* ↑ «Llibres de l'autor a les Biblioteques de Barcelona».
# Ibn Durayd

Abu-Bakr Muhàmmad ibn al-Hàssan al-Azdí al-Basrí ad-Dussí —en àrab أبو بكر محمد بن الحسن بن دريد بن عتاهية الأزدي البصري الدوسي, Abū Bakr Muḥammad ibn al-Ḥassan al-Azdī al-Baṣrī ad-Dūṣī—, més conegut com a Ibn Durayd —en àrab ابن دريد, Ibn Durayd— (Bàssora, 837 - Bagdad, 12 d'agost de 933) fou un filòleg àrab.
Va escriure un diccionari monumental conegut com Al-jàmhara. Va morir a Bagdad amb 98 anys, el 12 d'agost de 933.

## Referències

Encyclopaedia of Islam, Brill Publishers, Leiden, s.v. "Ibn Durayd".
# Heli (desambiguació)

«Heli» té aquests significats:
Onomàstica:
Viccionari
# Amarsi può darsi

Amarsi può darsi és una pel·lícula italiana del 2001 escrita i dirigida per Alberto Taraglio produïda per la RAI.

## Argument

Davide i Giulia, una parella de trenta anys, durant l'audiència per parlar del divorci, reviuen la seva història romàntica a través d'alguns salts enrere.

## Repartiment

* Claudio Santamaria: Davide
* Claudia Gerini: Giulia
* Paola Cortellesi
* Pier Francesco Loche
* Claudio Contartese
* Cristiano Callegaro
* Lucia Poli
* Stefano Caprioli

## Referències

* ↑ Amarsi può darsi a cineuropa.org
* ↑ Amarsi può darsi a filmitalia.org

## Enllaços externs

* Tràiler de la pel·lícula a YouTube
# Ansonia glandulosa

Ansonia glandulosa és una espècie de gripau que viu a Indonèsia.
Es coneix només per l'holotip recollit al sud de Sumatra, d'on se suposa que l'espècie és endèmica i es dubta si algunes observacions de gripaus en altres llocs de l'illa assignades a altres espècies del mateix gènere podrien correspondre a aquesta.
Degut a aquesta manca de dades se sap poc de la seva biologia, però donat que l'espècimen conegut fou recollit en un bosc tropical plujós de terra baixa prop d'un rierol a l'estació de les pluges, se suposa que viu en aquests boscos i cria en aquests rierols (cosa que no seria gaire diferent del que fan altres gripaus del mateix gènere).

## Referències

* 1 2 3 Djoko Iskandar, Mumpuni 2004. Ansonia glandulosa. The IUCN Red List of Threatened Species. Version 2014.2. <www.iucnredlist.org>. Downloaded on 29 August 2014.
# Herba de la carabasseta

L'herba de la carabasseta, herba de la marfuga o herba felera (Aristolochia pistolochia), és una espècie de planta amb flors del gènere Aristolochia dins la família de les aristoloquiàcies'.
Addicionalment pot rebre els noms de aristolòquia petita, carabassetes de pineda, cresolets, felera, herba de la carbasseta, herba de la fel, melonera, melonera borda i pistolòquia. També s'han recollit les variants lingüístiques aristolòquia tenuis.

## Descripció

És una planta herbàcia anual que fa uns 30 cm d'alt, amb moltes arrels i amb nombroses tiges. Les fulles són cordiformes, d'uns 5 cm de llargada. Està coberta de pèls una mica rígids que la fan aspra al tacte. Les flors són solitàries i poden arribar a fer 5 cm; són de color groc i, en madurar, l'interior del tub floral canvia del verd al vermell fosc. El fruit és una càpsula globosa. Viu en matollars aclarits i pedregars.

## Distribució

És una planta nativa de la península Ibèrica, incloent-hi els Països Catalans, França i el Marroc.

## Usos

Hi va haver a Catalunya un cas documentat de fibrosi renal intersticial ràpidament progressiva deguda al consum en infusió d'Aristolochia pistolochia per confusió amb altres herbes. Per això, per Ordre de 3 d'octubre de 1973, de l'Art. 42 de la Llei del medicament, l'Agència Estatal del Medicament impedeix la venda, el subministrament i la importació d'aquesta Aristolochia.

## Taxonomia

Aristolochia pistolochia L. va ser descrita per primer cop per Carl von Linné a la seva obra Species plantarum (1753).

## Etimologia

Aristolochia: és el nom del gènere, que deriva del grec aristos (άριστος) = 'que és útil', i locheia (λοχεία) = 'naixement', pel seu antic ús en els parts.
pistolochia: epítet específic

### Sinònims

Els següents noms científics són sinònims d'Aristolochia pistolochia:
* Aristolochia fasciculata Lam.
* Aristolochia polyrrhiza Bubani
* Pistolochia latifolia Raf.

## Referències

* 1 2 «Aristolochia pistolochia». Noms de plantes. Corpus de fitonímia catalana. TERMCAT, Centre de Terminologia. [Consulta: 5 juny 2022].
* 1 2 3 «Aristolochia pistolochia» (en anglès). Plants of the World Online. Royal Botanic Gardens. Kew. [Consulta: 5 juny 2022].
* ↑ «Aristolochia pistolochia». Tropicos.org. Missouri Botanical Garden. [Consulta: 30 novembre 2012].
* ↑ Jepson Manual: Aristolochia
* ↑ Missouri Botanical Garden
# Ansonia (gènere)

Ansonia és un gènere d'amfibis de la família dels bufònids.

## Taxonomia

| Nom binomial | Observacions |
| Ansonia albomaculata (Inger, 1960) | Viu a Brunei, Indonèsia i Malàisia. Està amenaçada d'extinció per la destrucció de l'hàbitat. |
| Ansonia anotis (Inger, Tan & Yambun, 2001) | Viu a Malàisia. Està amenaçada d'extinció per la destrucció de l'hàbitat. |
| Ansonia endauensis (Grismer, 2006) | Viu al Parc Nacional Endau-Rompin de Malàisia. |
| Ansonia fuliginea (Mocquard, 1890) | Viu a Malàisia. Està amenaçada d'extinció per la pèrdua del seu hàbitat natural. |
| Ansonia glandulosa (Iskandar & Mumpuni, 2004) |
| Ansonia guibei (Inger, 1966) |
| Ansonia hanitschi (Inger, 1960) |
| Ansonia inthanon (Matsui, Nabhitabhata & Panha, 1998) |
| Ansonia kraensis (Matsui, Khonsue, & Nabhitabhata, 2005) | Viu a l'istme de Kra, a Tailàndia. Morfològicament és similar a l'espècie Ansonia malayana. |
| Ansonia latidisca (Inger, 1966) |
| Ansonia latirostra (Grismer, 2006) |
| Ansonia leptopus (Günther, 1872) |
| Ansonia longidigita (Inger, 1960) |
| Ansonia malayana (Inger, 1960) |
| Ansonia mcgregori (Taylor, 1922) |
| Ansonia minuta (Inger, 1960) |
| Ansonia muelleri (Boulenger, 1887) |
| Ansonia ornata (Günther, 1876) |
| Ansonia penangensis (Stoliczka, 1870) |
| Ansonia platysoma (Inger, 1960) |
| Ansonia rubigina (Pillai & Pattabiraman, 1981) |
| Ansonia siamensis (Kiew, 1985) |
| Ansonia spinulifer (Mocquard, 1890) |
| Ansonia tiomanica (Hendrickson, 1966) |
| Ansonia torrentis (Dring, 1984) |

## Referències

* ↑ Inger, R., Das, I., Stuebing, R., Lakim, M. & Yambun, P. 2004. Ansonia albomaculata. Llista Vermella d'Espècies Amenaçades de la UICN 2006. Consulta: 10 d'abril del 2008
* ↑ Inger, R., Das, I., Stuebing, R., Lakim, M. & Yambun, P. 2004. Ansonia anotis. Llista Vermella d'Espècies Amenaçades de la UICN 2006. Consulta: 10 d'abril del 2008
* ↑ Inger, R., Das, I., Stuebing, R., Lakim, M. & Yambun, P. 2004. Ansonia fuliginea. Llista Vermella d'Espècies Amenaçades de la UICN 2006. Consulta: 10 d'abril del 2008.

## Enllaços externs

* (gènere)&searchType=species IUCN (anglès)
# TLB

TLB té els següents significats:
* Translation Lookaside Buffer, un tipus de memòria intermèdia en informàtica
* ACV Tirant lo Blanc, entitat cultural fundada a València
* TLB Grup, grup de comunicació radicat a Manresa (Bages)
# Hate to Say I Told You So

"Hate to Say I Told You So" és el primer senzill de l'àlbum Veni Vidi Vicious, segon disc del grup suec The Hives. El senzill fou produït per Pelle Gunderfelt i es va llançar l'any 2000.

## Llista de cançons
### CD single #1

* "Hate to Say I Told You So"
* "Die, All Right!"
* "The Hives Are Law, You Are Crime"

### CD single #2

* "Hate to Say I Told You So"
* "Uptempo Venomous Poison"
* "Gninrom Ytic Kcorknup"

### CD single #3

* "Hate to Say I Told You So
* "Fever"
* "Barely Homosapien"

## Posicions en llista

| Llista (2002) | Posició |
| Estats Units (Billboard Hot 100) | 86 |
| Estats Units (Modern Rock Tracks) | 6 |
| Estats Units (Mainstream Rock Tracks) | 35 |
| Regne Unit (UK Singles Chart) | 23 |
| Austràlia (ARIA) | 36 |
| Irlanda (ISC) | 49 |
| Països Baixos (Mega Single Top 100) | 85 |

## Referències

* 1 2 3 «The Hives > Awards > Billboard Singles». Allmusic. Rovi Corporation. [Consulta: 14 desembre 2016].
* ↑ «Artist Chart History > The Hives». The Official Charts Company. [Consulta: 14 desembre 2016].
* ↑ "Australian-charts.com – The Hives – Hate to Say I Told You So" (anglès). ARIA Top 50 Singles. Hung Medien. [Consulta: 14 desembre 2016].
* ↑ "Chart Track Arxivat 2015-09-23 a Wayback Machine." (anglès). Irish Singles Chart. GfK. [Consulta: 14 desembre 2016].
* ↑ "Dutchcharts.nl – The Hives – Hate to Say I Told You So" (neerlandès). Mega Single Top 100. Hung Medien / hitparade.ch. [Consulta: 14 desembre 2016].
# Asterisk

Asterisk és una aplicació de programari lliure (sota llicència GPL) que proporciona funcionalitats d'una central telefònica (PBX). Com qualsevol PBX, es pot connectar un nombre determinat de telèfons per a fer cridades entre si i fins i tot connectar a un proveïdor de VoIP o bé a una RDSI tant bàsics com primaris.
Mark Spencer, de Digium, inicialment va crear Asterisk i actualment és el seu principal desenvolupador, juntament amb altres programadors que han contribuït a corregir errors i afegir novetats i funcionalitats. Originalment desenvolupat per al sistema operatiu GNU/Linux, Asterisk actualment també es distribueix en versions per als sistemes operatius BSD, MacOSX, Solaris i Microsoft Windows, encara que la plataforma nativa (GNU/Linux) és la millor suportada de totes.
Asterisk inclou moltes característiques anteriorment només disponibles en costosos sistemes propietaris PBX com bústia de veu, conferències, IVR, distribució automàtica de cridades, i moltes altres més. Els usuaris poden crear noves funcionalitats escrivint un dialplan en el llenguatge de script d'Asterisk o afegint mòduls escrits en llenguatge C o en qualsevol altre llenguatge de programació suportat per Linux.
Per a connectar telèfons estàndard analògics són necessàries targetes electròniques telefòniques FXS o FXO fabricades per Digium o altres proveïdors, ja que per a connectar el servidor a una línia externa no n'hi ha prou amb un simple mòdem.
Potser el més interessant d'Asterisk és que suporta molts protocols VoIP com poden ser SIP, H.323, IAX i MGCP. Asterisk pot interoperar amb terminals IP actuant com un registrador i com gateway entre ambdós.
Asterisk es comença a adoptar en alguns entorns corporatius com una gran solució de baix cost juntament amb SER (Sip Express Router).

## Història

L'aplicació Asterisk va ser desenvolupada per Mark Spencer, en aquells dies estudiant d'enginyeria informàtica en la Universitat d'Auburn, Alabama. Mark havia creat el 1999 l'empresa "Linux Support Services" amb l'objectiu de donar suport a usuaris de Linux. Per a això necessitava una central telefònica, però davant la impossibilitat d'adquirir-la donats els seus elevats preus, va decidir construir una amb un PC sota Linux, utilitzant llenguatge C.
Posteriorment "Linux Support Services" es convertiria l'any 2002 en "Digium", redirigint els seus objectius al desenvolupament i suport d'Asterisk.

## Enllaços externs

* Pàgina oficial del projecte (anglès)
* Comunitat espanyola amb informació sobre l'aplicació (castellà)
# Estació de Villers-Brettoneux

L'estació de Villers-Brettonneux és una estació ferroviària situada al municipi francès de Villers-Bretonneux (al departament del Somme).
És servida pels trens del TER Picardie.
| Provinença | Estació anterior | Línia | Estació següent | Destinació |
| Amiens | Blangy-Glisy | TER Picardie | Marcelcave | Saint-Quentin |
| Amiens | Blangy-Glisy | TER Picardie | Marcelcave | Reims |

## Referències

* ↑ «TER Hauts-de-France - Horaires et informations pratiques au départ de la gare de Villers-Bretonneux». [Consulta: 9 gener 2021].
# Dwingeloo 1

Dwingeloo 1 és una galàxia espiral barrada a uns 10 milions d'anys llum de la Terra a la constel·lació de Cassiopea. S'hi troba prop del plànol de la Via Làctia i la seva observació es veu dificultada per pols, gas i estels del plànol galàctic. De fet, Dwingeloo 1 està només unes cinc vegades més allunyada que l'altra galàxia important propera, la galàxia d'Andròmeda, i la seva grandària és aproximadament un terç del de la nostra galàxia. Més del 99% de la seva llum visible és absorbida per la pols de la Via Làctia. Té una petita galàxia satèl·lit, Dwingeloo 2, i ambdues pertanyen al Grup Maffei 1, grup de galàxies contigu al Grup Local.
Les galàxies Dwingeloo van ser descobertes en 1994 des del radiotelescopi homònim de 25 m situat als Països Baixos. Va ser detectada per primera vegada en radiofreqüències per la línia d'emissió de 21 cm d'hidrogen neutre durant un sondeig "cec" del plànol de la zona nord de la Via Làctia.

## Referències

* ↑ Afirmat a: SIMBAD.
* 1 2 Karen Masters «Groups of Galaxies in the Two Micron All Sky Redshift Survey» (en anglès). Letters of the Astrophysical Journal, 2, 01-02-2007, pàg. 790–813. DOI: 10.1086/510201.
* ↑ Afirmat a: Comparison LEDA/SIMBAD octobre 2002. Catalogue to be published in 2003. Llengua del terme, de l'obra o del nom: anglès. Data de publicació: 2002.
* 1 2 3 4 5 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* 1 2 3 Thomas H. Jarrett «The Two Micron All Sky Survey (2MASS)» (en anglès). Astronomical Journal, 2, 01-02-2006, pàg. 1163–1183. DOI: 10.1086/498708.
* ↑ INT Image of Galaxy Dwingeloo 1, en Isaac Newton Group of Telescopes (en inglés)
# Vente a ligar al Oeste

Vente a ligar al Oeste és una pel·lícula de comèdia espanyola dirigida per Pedro Lazaga amb guió de Vicente Escrivá Soriano i Vicente Coello, estrenada el gener de 1972. Fou protagonitzada per Alfredo Landa.

## Sinopsi

El guardaagulles de RENFE Benito Montilla (Alfredo Landa) es veu involucrat en el rodatge de pel·lícules (en particular Western) després de volar amb una càrrega de dinamita que el director d'una d'aquestes pel·lícules ha ordenat disparar. Es ficarà en un món burlesc en el qual exercirà una gran varietat de papers.

## Repartiment

* Alfredo Landa: Benito Montilla
* José Sacristán: Paco
* Antonio Ferrandis: Don Antonio
* Mirta Miller: Ursula Malone
* Tina Sáinz: Marisa

## Premis

Antonio Ferrandis va rebre el premi al millor actor secundari als Premis del Sindicat Nacional de l'Espectacle de 1971.

## Referències

* ↑ Vente a ligar al Oeste, abc.es
* ↑ Vente a ligar al Oeste, Fotogramas
* ↑ Félix Martialay El cine español durante el franquismo, p. 245-248

## Enllaços externs

* Clip de la pel·lícula a YouTube
# Victoria Crawford

Victoria Crawford (anglès: Alicia Fox) (Ponte Vedra Beach, 30 de juny de 1986) més coneguda al com a Alicia Fox és una lluitadora professional i model estatunidenca que treballa a la marca RAW de World Wrestling Entertainment (WWE).
Crawford va debutar a SmackDown el 13 de juny de 2008, utilitzant el nom d'Alicia Fox i el truc d'un planificador de noces. Al novembre, es va traslladar a la marca ECW, on va dirigir DJ Gabriel. L'any següent, Fox va començar a desafiar el Campionat de Dives de la WWE, que va guanyar el juny de 2010, mantenint el títol durant dos mesos, convertint-se en l'única campiona de dives afroamericanes. L'octubre de 2014, va començar a protagonitzar la sèrie de televisió de realitat Total Divas a E! com a part del repartiment principal.

## Referències

* ↑ «Alicia Fox». Slam! Sports. Canadian Online Explorer. Arxivat de l'original el January 15, 2013. [Consulta: April 17, 2018].
* ↑ Duster, Chandelis R. «WWE Superstar Naomi Glows to Victory». NBC News, February 17, 2017. Arxivat de l'original el September 28, 2017. [Consulta: January 18, 2020].
* ↑ McNamara, Andy. «Smackdown: Batista avoids being banished». Slam! Sports. Canadian Online Explorer, June 14, 2008. Arxivat de l'original el April 17, 2018. [Consulta: April 17, 2018].
* ↑ Bishop, Matt. «ECW: Dancing to Survivor Series». Slam! Sports. Canadian Online Explorer, November 18, 2008. Arxivat de l'original el April 17, 2018. [Consulta: April 17, 2018].
* ↑ Keller, Wade. «Keller's WWE Raw report 8/10: Results, thoughts, observations, nitpicks, quotebook». Pro Wrestling Torch, August 10, 2009. Arxivat de l'original el October 17, 2017. [Consulta: April 17, 2018].
* ↑ Caldwell, James. «WWE News: Fatal Four-Way PPV News & Notes – three new champions, bonus matches, Vince McMahon appearance». Pro Wrestling Torch, June 20, 2010. Arxivat de l'original el May 27, 2017. [Consulta: April 17, 2018].
* ↑ «History of the Divas Championship: Alicia Fox». World Wrestling Entertainment, June 20, 2010. Arxivat de l'original el February 13, 2013. [Consulta: June 21, 2010].
* ↑ Caldwell, James. «WWE News: WWE & E! announce "Total Divas" details, number of episodes, male cast members». Pro Wrestling Torch, July 12, 2013. Arxivat de l'original el September 19, 2018. [Consulta: April 17, 2018].

## Enllaços externs

* Perfil a WWE.com Arxivat 2010-02-07 a Wayback Machine. (anglès)
# Upham

Upham és una població dels Estats Units a l'estat de Dakota del Nord. Segons el cens del 2000 tenia 155 habitants.

## Demografia

Segons el cens del 2000, Upham tenia 155 habitants, 81 habitatges, i 40 famílies. La densitat de població era de 187 hab./km².
Dels 81 habitatges en un 22,2% hi vivien nens de menys de 18 anys, en un 38,3% hi vivien parelles casades, en un 7,4% dones solteres, i en un 50,6% no eren unitats familiars. En el 48,1% dels habitatges hi vivien persones soles el 28,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,91 i el nombre mitjà de persones que vivien en cada família era de 2,78.
Per edats la població es repartia de la següent manera: un 20% tenia menys de 18 anys, un 5,8% entre 18 i 24, un 25,8% entre 25 i 44, un 20% de 45 a 60 i un 28,4% 65 anys o més.
L'edat mediana era de 44 anys. Per cada 100 dones de 18 o més anys hi havia 96,8 homes.
La renda mediana per habitatge era de 21.250 $ i la renda mediana per família de 31.458 $. Els homes tenien una renda mediana de 23.750 $ mentre que les dones 18.750 $. La renda per capita de la població era d'11.187 $. Entorn del 15,1% de les famílies i el 24,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Upham». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Upham». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Uperoleia talpa

Uperoleia talpa és una espècie de granota que viu a Austràlia.
Està amenaçada d'extinció per la pèrdua del seu hàbitat natural.

## Referències

* Hero, J.-M. & Roberts, D. 2004. Uperoleia talpa. 2006 IUCN Red List of Threatened Species. Accedit el 22 d'abril de 2008.